

**K O N F E R E N C I A   F E L H Í V Á S**

A Doktoranduszok Országos Szövetségének (DOSz) Orvos- és Egészségtudományi Osztálya (OEO) örömmel értesíti a PhD hallgatókat és doktorjelölteket, hogy 2017-ben is megrendezi az előadói készséggel, pályázat- és cikkírással foglalkozó, „Hogyan váljunk sikeres kutatóvá?” című konferenciáját.

A konferenciát **2017. április 21-22.** között a Debreceni Egyetemen (4032 Debrecen, Egyetem tér 1. Élettudományi Központ, F008-009 tanterem) rendezzük meg.

**Konferencia program:**

***2017.04.21. péntek (1.nap):***

17:00 **Megnyitó**: **Medichoir**, azaz a Debreceni Egyetem medikus kórusa

17:15 **Köszöntő: Bankó Csaba** (DOSZ OEO elnöke)

17:30- 19:30 **I. előadás: Prof. Dr. Bíró Tamás** (DE-ÁOK Immunológiai Intézet igazgatója)

*Előadás címe: A kutatás anyagi hátterének előteremtése, azaz hogyan írjunk pályázatot?*

19:45-20:15 **Tesztírás**

20:30-21:00 **Vacsora, állófogadás** (ÉTK F008-009-es tanterem mellett)

21:15 **Csapatépítő tréning**

*Helyszín: Kossuth III-as Kollégium Kávézó*

***2017.04.22. szombat (2.nap)***:

8:30- 9:00 **Reggeli, állófogadás** (ÉTK F008-009-es tanterem mellett)

9:00 – 11:00 **II. előadás: Prof. Dr. Virág László** (DE-ÁOK Vegytani Intézet igazgatója)

*Előadás címe: A tudományos közlés kérdései: mit, mikor, hol, hogyan?*

11:00- 11:30 **Tesztírás**

11:30- 12:30 **Ebédszünet, állófogadás** (ÉTK F008-009-es tanterem mellett)

12:30- 14:30 **III. előadás: Prof. Dr. Gergely Pál** (akadémikus, DE-ÁOK Vegytani Intézet)

*Előadás címe: Hogyan prezentáljuk tudományos eredményeinket, avagy milyen egy jó tudományos előadás?*

14:30- 15:00 **Tesztírás**

15:00 **Záróbeszéd**

A konferencián való részvétel ingyenes, de regisztrációhoz kötött. Így kérjük, hogy részvételi szándékát  a lentiek közül a megfelelő kapcsolattartónak jelezze, legkésőbb **április 10**-ig .

A résztvevők mindkét napot tesztírással zárják, mely sikerességének függvényében a hallgató a konferencián való részvételről igazolást kap.

**Étkezés és szállás:**

A konferencia első napján vacsorával, második napján ebéddel látjuk vendégül a hallgatóságot illetve április 21-én szeretettel várunk minden érdeklődőt egy csapatépítő tréningre a Kossuth III-as Kollégium Kávézójába.

Más egyetemekről érkező hallgatókat a Debreceni Egyetem kollégiumaiban van lehetőségünk elszállásolni, azonban ez a költségvetési keretre való tekintettel önköltséges formában tud megvalósulni. A DOSz OEO-ba 2016. február 24-ig felvételt nyert, aktív tagok szállásának anyagi fedezéséről az osztály 10 főig gondoskodik.

Kollégiumi vendégszobák a következő árakon foglalhatók:

* Markusovszky Lajos III. Kollégium (tel.szám.: +3652411717/ 55611)

1 ágyas 4600 Ft\fő, 2 ágyas 6100 Ft\fő, 3 ágyas 9200 Ft\fő

* Kossuth I. Kollégium (tel.szám.: +3652238500

1 ágyas 5600 Ft\fő, 2 ágyas 7200 Ft\fő, 3 ágyas 7500 Ft\fő

Az ár nem tartalmazza a kötelezően fizetendő 400.-Ft /fő/éj Idegenforgalmi Adót.

További információért forduljon bizalommal a konferencia szervezőihez illetve hozzám:

Lajkó Adrienn (alelnök, PTE, [lajko.adri@gmail.com](mailto:lajko.adri@gmail.com) , +36703973248)

Papp Orsolya (alelnök, SE, [papporsolya91@gmail.com](mailto:papporsolya91@gmail.com), +36303253435)

Miltner Noémi (titkár, DE,  [miltner.noemi@med.unideb.hu](mailto:miltner.noemi@med.unideb.hu) , +36305825667)



Bankó Csaba

([banko.csaba@med.unideb.hu](mailto:banko.csaba@med.unideb.hu), +36206218250)

DOSZ OEO   
elnök

Debrecen, 2017.03.20